La **Malgranda Palaco** (france *Petit Palais*) estas arta muzeo en la 8-a arondismento de Parizo, Francio.

Ĝi estis konstruita por la Universala Ekspozicio de Parizo (1900), ĝi nun gastigas la Belartan Muzeon de urbo Parizo (*Musée des beaux-arts de la ville de Paris*). Lokita apud Avenuo de la Elizeaj Kampoj, ĝi frontas unu el la flankoj de la Granda Palaco, ankaŭ konstruita por la ekspozicio de 1900.

La Malgranda Palaco estas unu el la 14 muzeoj de urbo Parizo, kiu estis enkorpigita ekde la 1-a de januaro 2013 en la publikan korporacion "Paris Musées" (Parizo Muzeoj).

Arĥitekturo
-----------

La Malgranda Palaco de Novklasika stilo estis dezajnita de arĥitekto Charles Girault, kaj estas ĉirkaŭita de duon-cirkla korto kaj ĝardeno, simile al la Granda Palaco. Ĝiaj kolonoj de Ionika ordo, granda porĉo, kaj kupolo eĥoas tiujn de la Invalidoj trans la Sejno. La timpano reprezentanta urbon Parizo cirkaŭitan de muzoj estas verko de skulptisto Jean Antoine Injalbert.

La Malgranda Palaco servis kiel modelo por aliaj publikaj konstruaĵoj, interalie por la Reĝa Muzeo por Centra Afriko lokita en Tervuren, Belgio; kaj la Nacia Belarta Muzeo en Santiago de Ĉilio, Ĉilio.

Ekspozicioj
-----------

La ekspozicioj estas dividitaj en sekciojn: la Kolekto Dutuit de Mezepokaj kaj Renesancaj pentraĵoj, desegnoj kaj artaĵoj; la Kolekto Tuck de 18-jarcentaj mebloj kaj la kolekto de pentraĵoj de urbo Parizo. La muzeo ekspozicias pentraĵojn de pentristoj kiaj Rembrandt, Rubens, Nicolas Poussin, Claude Lorrain, Fragonard, Hubert Robert, Greuze kaj rimarkindan kolekton de 19-jarcentaj pentraĵoj kaj skulptaĵoj: Ingres, Géricault, Delacroix, Courbet, Monet, Sisley, Pissarro, Cézanne, Modigliani, Carpeaux, Maillol, Rodin ktp. Estas ankaŭ relative malgranda sed grava kolekto de malnovgreka kaj romia arto.

Bildgalerio
-----------

* Sankta Johano la Evangeliisto, detalo de pentraĵo de la 16-a jc.Sankta Johano la Evangeliisto, detalo de pentraĵo de la 16-a jc.
* Diana Ripozanta de Jacob Jordaens*Diana Ripozanta* de Jacob Jordaens
* Masko de Dionysos TaurosMasko de *Dionysos Tauros*
* Naskiĝo de Afrodito de Antoine Bourdelle*Naskiĝo de Afrodito* de Antoine Bourdelle
* Psiĥo sub la imperio de mistero de Hélène Bertaux*Psiĥo sub la imperio de mistero* de Hélène Bertaux

Vidu ankaŭ
----------

* Listo de parizaj palacoj
* Granda Palaco (Parizo)
* Universala Ekspozicio de Parizo (1900)

Eksteraj ligiloj
----------------

* Malgranda Palaco (Parizo) en la Vikimedia Komunejo (Multrimedaj datumoj)
* Kategorio Malgranda Palaco (Parizo) en la Vikimedia Komunejo (Multrimedaj datumoj)

* Oficiala retejo
* Oficiala retejo de Parizaj Muzeoj Arkivigite je 2018-08-30 per la retarkivo Wayback Machine
* La Malgranda Palaco

Fonto
-----

*En tiu ĉi artikolo estas uzita traduko de teksto el la artikolo Petit Palais en la angla Vikipedio.* 

  


|  |  |  |
| --- | --- | --- |
| 

| v • d • rMuzeoj en Parizo |
| --- |
| 
* Muzeo de Armeo
* Muzeo de Moderna Arto de Parizo
* Musée des Arts et Métiers
* Muzeo Carnavalet
* Centro Georges Pompidou
* Cité des Sciences et de l'Industrie
* Muzeo de Cluny (Nacia Muzeo pri la Mezepoko)
* Palaco de Malkovro
* Muzeo de kloakoj
* Muzeo Guimet
* Instituto de la Araba Mondo
* Muzeo Grévin
* Muzeo Jacquemart-André
* Luvro
* Muzeo Marmottan Monet
* Muzeo de la Oranĝerio
* Musée d'Orsay
* Granda Palaco
* Malgranda Palaco
* Muzeo Picasso
* Muzeo de la kajo Branly-Jacques Chirac
* Muzeo Rodin
* Musée de la Vie romantique
* Nacia Muzeo de Natura Historio de Parizo
 |

 |